આપણે ગુજરાતમાં શરીરે તેલથી માલિશ કરવાની પ્રથા ઘણી ઓછી છે. ઉત્તરના રાજ્યોમાં માલિશ કરવાની પ્રથા ખુબ જાણીતી છે. પગના તળિયાથી માંડી માથાના વાળ સુધી માલિશ કરવાનું આયુર્વેદનું કથન છે. જેના અનેક લાભ આયુર્વેદે કહેલા છે. જેમ કે આંખોની દ્રષ્ટિ સારી થવી, ઊંઘ સારી આવવી, માથાના વાળ વિકસિત થવા, થાક ઓછો લાગવો, સ્ફૂર્તિ અને શક્તિનો સંચાર વધવો, રક્ત, મજ્જા અને શુક્ર ધાતુ પુષ્ટ થવી, હાડકા અને સ્નાયુ મજબૂત થવા, ચામડી પરનું તેજ વધવું, ચામડી પર કરચલીઓ મોડી પડવી વગેરે.